PTT รับรางวัลสร้างความพึงพอใจICT Best Practice Awards 2015
PTT ในฐานะที่ PTT Blue Card Mobile Application สามารถสร้างความพึงพอใจและประทับใจให้แก่ลูกค้าผ่านการใช้งานแอพพลิเคชั่นที่ตอบโจทย์ ผู้บริโภคได้จริงอย่างเป็นรูปธรรม คว้ารางวัล Best Customer Experience Management จากโครงการ PTT Blue Card Mobile Application
19 ธ.ค. 2558


 
พ.อ.ผศ.ดร. สรรพชัย หุวะนันทน์ กรรมการบริษัท รักษาการในตำแหน่ง กรรมการผู้จัดการใหญ่ บริษัท กสท โทรคมนาคม จำกัด (มหาชน) มอบรางวัล Best Customer Experience Management จากโครงการ PTT Blue Card Mobile Application ให้แก่ นายกฤษณ์ อิ่มแสง ผู้ช่วยกรรมการผู้จัดการใหญ่การตลาดขายปลีก บริษัท ปตท. จำกัด (มหาชน) หรือ PTT ในพิธีมอบรางวัล ICT Best Practice Awards 2015 ในฐานะที่ PTT Blue Card Mobile Application สามารถสร้างความพึงพอใจและประทับใจให้แก่ลูกค้าผ่านการใช้งานแอพพลิเคชั่นที่ตอบโจทย์ ผู้บริโภคได้จริงอย่างเป็นรูปธรรม
ปัจจุบันสมาชิก PTT Blue Card ที่มีมากกว่า 1.2 ล้านราย สามารถรับสิทธิประโยชน์ต่างๆ ที่ถูกคัดสรรให้ตรงกับไลฟ์สไตล์ผ่าน PTT Blue Card Mobile Application แค่เพียงปลายนิ้วสัมผัส นับเป็นอีกความมุ่งมั่นของ ปตท. ในการนำเทคโนโลยีมาพัฒนาสินค้าและบริการอย่างต่อเนื่องให้ก้าวทันความเปลี่ยนแปลงของโลกยุคดิจิตอล ตอบสนองความต้องการของผู้บริโภคได้อย่างตรงใจและรวดเร็ว ทั้งนี้ ผู้ที่สนใจสามารถดาวน์โหลด PTT Blue Card Mobile Application บนมือถือแบบสมาร์ทโฟนทุกระบบ ผ่าน APP STORE หรือ PLAY STORE ได้โดยไม่เสียค่าใช้จ่าย